iraklixyz/georgian-wikipedia-cleaned huggingface dataset:
ოქროს გლობუსის 69-ე დაჯილდოება

ოქროს გლობუსის 69-ე დაჯილდოება გაიმართა -ში, კალიფორნია შტატის ქალაქ ბევერლი ჰილსში, 2012 წლის 15 იანვარს და გადაიცა პირდაპირ ეთერში ტელეკომპანია -ის მიერ. ისევე როგორც გასულ ორ დაჯილდოებაზე, მასპინძელი კვლავინდებურად რიკი ჯერვისი იყო. ნომინანტები დაასახელეს 2011 წლის 15 დეკემბერს ვუდი ჰარელსონმა, სოფია ვერგარამ, ჯერარდ ბატლერმა და რაშიდა ჯონსმა.

სესილ ბ. დემილის სახელობის ჯილდო კინემატოგრაფიის განვითარებაში შეტანილი წვლილისთვის გადაეცა მორგან ფრიმენს.

კინო
ტელევიზია
ნომინაციათა რაოდენობა
კინო
6 ნომინაცია - არტისტი
5 ნომინაცია - შთამომავლები და მოსამსახურე
4 ნომინაცია - მარტის იდუსი, შუაღამე პარიზში და ადამიანი, რომელმაც შეცვალა ყველაფერი
3 ნომინაცია - ალბერტ ნობსი, ჰუგო და ჩემი კვირა მერილინთან
2 ნომინაცია - 50/50, მეჯვარეები, ჟლეტა, გოგონა დრაკონის ტატუთი, საომარი ცხენი და ..

ტელევიზია
4 ნომინაცია - დაუნტონის სააბატო და მილდრედ პირსი
3 ნომინაცია - მიწისქვეშა იმპერია, ჭეშმარიტი კინო, სამშობლო, საათი, თანამედროვე ოჯახი და ძალიან დიდი წარუმატებლობისთვის
2 ნომინაცია - 30 , ამერიკული საშინელებათა ისტორია, ბოსი, განათლებული, ეპიზოდები, სამეფო ტახტთა თამაში და ახალი გოგონა

ხალხი
3 ნომინაცია - ალექსანდრ პეინი და ჯორჯ კლუნი
2 ნომინაცია - ვუდი ალენი, გლენ კლოუზი, რაიან გოსლინგი, მიშელ ჰაზანავიჩუსი, კეიტ უინსლეტი და სტივენ სპილბერგი

გამარჯვებათა რაოდენობა
კინო
3 ჯილდო - არტისტი
2 ჯილდო - შთამომავლები

ტელევიზია
2 ჯილდო - სამშობლო

წარმდგენები
ჯესიკა ალბა
ანტონიო ბანდერასი
კეიტ ბეკინსეილი
ჯესიკა ბილი
ემილი ბლანტი
პირს ბროსნანი
ჯერარდ ბატლერი
ჯორჯ კლუნი
ბრედლი კუპერი
მელტემ კამბული
ჯონი დეპი
რობერტ დაუნი უმცროსი
ჯიმი ფელონი
ტინა ფეი
კოლინ ფერთი
ჯეინ ფონდა
ჰარისონ ფორდი

სარა მიშელ გელარი
ჯეიკ ჯილენჰოლი
სელმა ჰაიეკი
დასტინ ჰოფმანი
ფელისიტი ჰაფმენი
ანჯელინა ჯოლი
ნიკოლ კიდმანი
მილა კუნისი
ეშტონ კუჩერი
კუინ ლატიფა
ადამ ლევინი
რობ ლოუი
ჯეინ ლინჩი
ელ მაკფერსონი
უილიამ ჰ. მეისი
მადონა
მელისა მაკკარტი

იუან მაკგრეგორი
კეთრინ მაკფი
დებრა მესინგი
ჰელენ მირენი
ჯულიანა მური
კლაივ ოუენი
პაულა პატონი
პაიპერ პერაბო
მიშელ პფაიფერი
ფრეიდა პინტო
ბრედ პიტი
სიდნი პოტირი
ნატალი პორტმანი
სეთ როგენი
ჩენინგ ტატუმი
მარკ უოლბერგი
რიზ უიზერსპუნი
შვედეთის ადმინისტრაციული დაყოფა

შვედეთის ადმინისტრაციული დაყოფა აღწერს შვედეთის სამეფოს დაყოფას ადმინისტრაციულ-ტერიტორიულ ერთეულებად. შვედეთი არის უნიტარული სახელმწიფო და დაყოფილია 21 ლენად . თავის მხრივ ლენები დაყოფილია 290 კომუნად.

ყოველ ლენს აქვს თავისი მმართველობა , რომელსაც ნიშნავს შვედეთის მთავრობა. ლენის მმართველობა წარმოადგენს შვედეთის მთავრობასა და პარლამენტს, რიქსდაგს ადგილობრივ დონეზე. ლენის მმართველობის ამოცანაა ადგილობრივი თავისებურებებისა და მოთხოვნების გათვალისწინებით მმართველობის კოორდინირება მთვრობისა და რიქსდაგის პოლიტიკის შესაბამისად.

ამას გარდა, ყოველ ლენში არის არჩეული ორგანო ლანდსტინგი , რომლის ერთ-ერთ მთავარ ამოცანას წარმოადგენს ლენში სოციალური და სამედიცინო მომსახურების უზრუნველყოფა.

ლენების სია
ყოველი ლენი თავის მხრივ შედგება მენიციპალიტეტებისაგან ან კომუნებისაგან , რომლებიც ამჟამად 290 ერთეულს შეადგენენ.

ისტორია
ქვეყნის დაყოფა ლენებად შემოღებული იქნა 1634 წელს გრაფ აქსელ ოქსენშერნის ინიციატივით მართვის სისტემის მოდერნიზაციის მიზნით. ლენებით დაყოფამ შეცვალა პროვინციებად დაყოფა. შვედეთის 1808—1809 წ. ომში რუსეთთან დამარცხების შედეგად და 1809 წ. დადებული ფრიდრიხსგამის სამშვიდობო შეთანხმების საფუძველზე ქვეყანა იძულებული გახდა რუსეთისათვის გადაეცა თავისი აღმოსავლეთი ტერიტორიები — ახლანდელი ფინეთი და ალანდის კუნძულები. ამასთან ერთად ქვეყნის ლენებად დაყოფამ ძლიერი ცვლილებები განიცადა, თუმცა თვითონ მოდელი დღევანდელობამდე იქნა შენარჩუნებულ. ფინეთში თავდაპირველი ლენების სისტემა 1997 წლამდე იყო შემონახული, სანამ მათ შესამცირებლად რეფორმა არ გატარდა.

რეორგანიზებული და არსებობაშეწყვეტილი ლენები
გიოტებორგი და ბოჰუსი — შევიდა ვესტრა-გიოტალანდის შემადგენლობაში,
სკარაბორგი — შევიდა ვესტრა-გიოტალანდის შემადგენლობაში,
ელვსბორგი — შევიდა ვესტრა-გიოტალანდის შემადგენლობაში,
მალმიოხუსი — შევიდა ს შემადგენლობაში,
კრისტიანსტადი — შევიდა სკონეს ლენის შემადგენლობაში,
კოპარბერგი — გადაერქვა სახელი დოლარნა,
ნიუჩიოპინგი — გადაერქვა სახელი სიოდერმანლანდი,
ჰერნიოსანდი — შევიდა ვესტერნორლანდის შემადგენლობაში,
ჰუდიკსვალი — შევიდა ვესტერნორლანდის შემადგენლობაში,
ელანდი — გაერთიანდა ლენ კალმართან,
ნორლანდი — გაიყო ვესტერბოტენად და ვესტერნორლანდად.

პროვინციები
შვედეთის ადრე არსებულმა დაყოფამ პროვინციებად , და ასევე უფრო ზოგადად დაყოფამ რეგიონებად ამ დროისთვის პოლიტიკური მნიშვნელობა დაკარგა, მაგრამ საგრძნობი კულტურული და ისტორიული მნიშვნელობა შეინარჩუნა. ამას გარდა, რეგიონების გიოტლანდის სვეალანდის და ნორლანდის სახელწოდებები ხშირად გამოიყენება გეოგრაფიულ კონტექსტში.

პროვინციების სია :
საქართველოს შაქრის კომბინატი

საქართველოს შაქრის კომბინატი — რესპუბლიკის კვების მრეწველობის მსხვილი საწარმო ქარელის მუნიციპალიტეტის დაბა აგარაში (თბილისიდან დაშორებულია 100 კმ-ით). საწარმოს მახლობლად ჩამოყალიბდა მეჭარხლეობის საბჭოთა მეურნეობა, რომელსაც დაეთმო 3185 ჰა მიწის ფართობი. კომბინატი ძირითადად შეიარაღებულია სამამულო მანქანადანადგარებით. 1933 წელს გადაამუშავეს 4440 ტ შაქრის ჭარხალი და მიიღეს 329,9 ტ თეთრი შაქარი. შემდგომ წლებში საქართველოს შაქრის კომბინატი ყოველწლიურად ზრდიდა წარმოების მოცულობას.
იოანე II (ბიზანტია)

იოანე კომნენოსი (; დ. 13 სექტემბერი, 1087 — გ. 8 აპრილი, 1143) — ბიზანტიის იმპერატორი 1118-1143 წლებში. უწოდებდნენ კალოიოანეს (მშვენიერი, მოხდენილი იოანე). ალექსი კომნენოსის და მისი მეუღლის ირინა დუკინას უფროსი ვაჟი. კომნენოსთა რესტავრაციის პერიოდის მეორე იმპერატორი.

იოანე იყო ღვთისმოშიში და მთელი ცხოვრება მიუძღვნა იმ ზიანის აღმოფხვრას, რაც მის იმპერიას ნახევარი საუკუნის წინ მანასკერტის ბრძოლისას მიადგა. თავისი ოცდახუთწლიანი მმართველობის განმავლობაში მან კავშირი დაამყარა დასავლეთში საღვთო რომის იმპერიასთან, საბოლოოდ დაამარცხა პაჭანიკები ბალკანეთში და პირადად გაუძღვა მრავალ კამპანიას თურქების წინააღმდეგ მცირე აზიაში. იოანეს კამპანიებმა ფუნდამენტალურად შეცვალა ძალათა თანაფარდობა აღმოსავლეთში, თურქებს აიძულა გადასულიყვნენ თავდაცვაზე და ბიზანტიელებს დაუბრუნა მრავალი ქალაქი თუ ციხესიმაგრე ანატოლიის გარწვრივ, სანაპირო ზოლზე. სამხრეთ-აღმოსავლეთში მან ბიზანტიის კონტროლი განავრცო მდინარე მეანდრიდან დასავლეთში, ტარსუსამდე და კილიკიამდე აღმოსავლეთში. ქრისტიანული სამყაროს ლიდერად თავის წარმოჩენის მიზნით მარშით შევიდა წმინდა მიწაზე ბიზანტიელთა და ჯვაროსანთა ერთიანი ლაშქრით, მიუხედავად იმისა, რომ იგი მოითხოვდა მუსლიმი მტრების წინააღმდეგ კამპანიას, იოანეს იმედები გაუცრუვდა, როდესაც ჯვაროსნებმა მას უღალატეს საბედისწერო მომენტში.

იოანეს მმართველობის ხანაში იმპერიის მოსახლეობამ კვლავ იმატა და დაახლოებით 10 მილიონს მიაღწია. იოანე საყოველთაოდ იყო ცნობილი თავისი ზომიერი და სამართლიანი მმართველობით. იგი უაღრესად გამორჩეული მაგალითია მორალურად ამაღლებული მმართველისა იმ ხანაში, როდესაც სისასტიკე ნორმას წარმოადგენდა.
ეკატერინა ფურცევა

ეკატერინა ალექსის ასული ფურცევა ( დ. 7 დეკემბერი, 1910, ვიშნი-ვოლოჩოკი — გ. 24 ოქტომბერი, 1974, მოსკოვი) — საბჭოთა სახელმწიფო და პარტიული მოღვაწე. 1954–1957 წლებში იყო საქალაქო კომიტეტის საბჭოთა კავშირის კომუნისტური პარტიის პირველი მდივანი. 1957–1961 წლებში ცენტრალური კომიტეტის საბჭოთა კავშირის კომუნისტური პარტიის წევრი, 1960–1974 წლებში იყო სსრკ კულტურის მინისტრი.

დაიბადა 1910 წელს ტვერის გუბერნიის ქალაქ ვიშნი-ვოლოჩეკში, მუშის ოჯახში. მამამისი დაიღუპა პირველ მსოფლიო ომში. 1924 წელს ფურცევა ჩაირიცხა კომკავშირში. 1928–1930 წლებში დედამისთან ერთად მუშაობდა ქსოვილების ფაბრიკაში. 20 წლის ასაკში ჩაირიცხა პარტიაში. დაამთავრა მოსკოვის სახელმწიფო უნივერსიტეტი ქიმიური ტექნოლოგიის განხრით. ფურცევა ორჯერ იყო დაქორწინებული, მისი პირველი მეუღლე იყო მფრინავი პეტრე ბიტკოვი (1935–1944). 1956 წელს დაქორწინდა ნიკოლოზ ფირიუბინზე, რომელიც პროფესიით დიპლომატი იყო.
ეკატერინა ფურცევა მოულოდნელად გარდაიცვალა 1974 წლის 24 ოქტომბერს, გულის უკმარისობით. დაკრძალულია ნოვოდევიჩის სასაფლაოზე.

2004 წელს მოსკოვის ტვერის ქუჩაზე გაიხსნა ეკატერინა ფურცევას მემორიალური დაფა. დაჯილდოებული იყო ლენინის 4 ორდენით, შრომის წითელი დროშისა და საპატიო ნიშნის ორდენებით.
გეც ფონ ბერლიხინგენი

გეც ფონ ბერლიხინგენი — - საუკუნის გერმანელი მწერლის იოჰან ვოლფგანგ ფონ გოეთეს ხუთმოქმედებიანი დრამატული ნაწარმოები, რომლის სრული სახელწოდება ქართულად დაახლოებით არის „გეც ფონ ბერლიხინგენი რკინის ხელით“, ან „გეც ფონ ბერლიხინგენი, ანუ რკინის ხელი“, ანდა „გეც ფონ ბერლიხინგენი, - რკინის ხელი“.
დრამატულ ნაწარმოებზე მუშაობა იოჰან ვოლფგანგ ფონ გოეთემ 1773 წელს დაასრულა.
პირველი პრემიერა წარმოდგენილი იქნა 1774 წლის 12 აპრილს, ბერლინში, კოხის საზოგადოების წინაშე.
მოქმედების დრო და ადგილი: საუკუნის დასაწყისის ფრანკეთი, ბავარია, ვიურტემბერგი.

გეც ფონ ბერლიხინგენი არის ქარიშხლისა და შეტევის ყველაზე ცნობილი ნაწარმოები. მსგავსად გეც ფონ ბერლიხინგენისა ი. ვ. ფონ გოეთეც თავის ამ პიესაში შეეცადა დაერღვია არსებული საზღვრები. დაუპირისპირდა მანამდელი თეატრის კონვენციებს. მან უარი თქვა ადგილის, დროისა და მოქმედების ერთიანობის პრინციპზე: მოქმედების 50-მდე ადგილია, და გამოსახული დრო ერთი დღით კი არაა შეზღუდული, არამედ რამდენიმე მოქმედება ერთდროულად, ერთმანეთის პარალელურად (სასამართლო, გლეხთა ომი, სხვადასხვა შინაომები, თავდასხმები) მიმდინარეობს.
საქართველოს ჰიდროტექნიკისა და მელიორაციის სამეცნიერო-კვლევითი ინსტიტუტი

სსრკ მელიორაციისა და წყალთა მეურნეობის სამინისტროს საქართველოს ჰიდროტექნიკისა და მელიორაციის სამეცნიერო-კვლევითი ინსტიტუტი — ჩამოყალიბდა თბილისში 1929 წელს. ინსტიტუტს ჰქონდა 8 განყოფილება და 4 ლაბორატორია, აგრეთვე ექსპერიმენტული ბაზები ალაზნის ველზე, სამგორში, ქართლში, კოლხეთსა და მდინარე არაგვის აუზში. ინსტიტუტში მიმდინარეობდა კვლევითი სამუშოები სამთო მიწათმოქმედების პირობებისათვის სასოფლო-სამეურნეო კულტურების რწყვის რეჟიმისა და ტექნიკის, კოლხეთის დაჭაობებული ნიადაგების დაშრობისა და ათვისების, სამელიორაციო ჰიდროტექნიკური ნაგებობათა მშენებლობისა და ექსპლუატაციის, წყლისმიერი ეროზიის, წყალდიდობისა და ღვარცოფების პროგნოზირების, კალაპოტის მდგრადობისა და სამელიორაციო ნაგებობების საიმედოობის გაანგარიშებისა და სხვა დარგებში. ინსტიტუტი აქვეყნებდა სამეცნიერო შრომების კრებულს. ჰქონდა ასპიტანტურა.
კატერინა მურინო

კატერინა მურინო ( დ. 15 სექტემბერი, 1977) — იტალიელი მსახიობი. დაიბადა სიცილიაში, ქალაქ კალიარში. პატარა ასაკში ექიმობა სურდა, 1996 წელს კონკურსში „მის იტალია“ დაიკავა მეოთხე ადგილი. საცხოვრებლად ლონდონში გადასვლის შემდეგ მურინო თეატრით დაინტერესდა. ესწრებოდა უესტ-ენდის თეატრს ლონდონში. იტალიაში დაბრუნების შემდეგ, კერძოდ, 1999-2000 წლებს შორის ფრანჩესკა დე საპიოს ხელმძღვანელობით ეუფლებოდა დრამას. 2006 წელს როლი მიიღო ფილმში „კაზინო როიალი“.

2011 წლის დასაწყისში ითამაშა რუფუს სიუელთან ერთად სერიალში „ზენი“.

ფილმოგრაფია
ვლადიმერ იონესიანი

ვლადიმერ მიხეილის ძე იონესიანი (ფსევდონიმი „მოსგაზი“, დ. 27 აგვისტო, 1937 — გ. 1 თებერვალი, 1964) — საბჭოთა სერიული მკვლელი. 1963 წლის დეკემბერსა და 1964 წლის იანვარში მოსკოვსა და ივანოვოში განახორციელა 5 მკვლელობა.

ბიოგრაფია
დაიბადა 1937 წლის 27 აგვისტოს ქალაქ თბილისში. ბინებში შედიოდა როგორც „მოსგაზის“ მომუშავე.

ვლადიმერ იონესიანმა პირველი მკვლელობა განახორციელა 1963 წლის 20 დეკემბერს.
დავით I უმიწაწყლო

დავით — ტაშირ-ძორაგეტის მეფე 991-996 და 1048-1049 წლებში. დავით კვირიკიანი, თავისი სამეფოს დამოუკიდებლობის მოპოვების მიზნით, ბიძას, ანისის მეფე გაგიკს განუდგა. გაგიკმა ეს არ აპატია და ძმისწულს სამეფო წაართვა, დამორჩილების შემდეგ კი – უკან დაუბრუნა. ამის გამო დავით კვირიკიანს „უმიწაწყლო“ (სომხ. - ანჰოღინი) უწოდეს. ჰაღპატის მონასტრის 996 წ. ერთ წარწერაში იგი სწორედ ამ ზედწოდებით იხსენიება.

დავით კვირიკიანის მოღვაწეობის შედეგად მიღწეული წარმატებები ყველაზე ნათლად გამოიხატა მის სამეფო ტიტულატურაში. „მატიანე ქართლისა“ მას „სამშვილდარსა და ძორაგეტელს“ უწოდებს, რაც იმ ფაქტზე მიუთითებს, რომ დავითი სამშვილდის და ტაშირ-ძორაგეტის მფლობელია, მათეოს ურჰაეცი კი მას „ალვანთა მეფედ“ მოიხსენიებს, რადგან დავით ანჰოღინმა ტაშირ-ძორაგეტის საზღვრები აღმოსავლეთის მიმართულებითაც გააფართოვა და კვირიკიანთა სამეფოში ალბანეთის მნიშვნელოვანი ნაწილიც შევიდა.
კარიმ აბდულ-ჯაბარი

კარიმ აბდულ-ჯაბარი ( ფერდინანდ ლუის ალსინდორი; დ. 16 აპრილი 1947, ნიუ-იორკი, აშშ) — გამოჩენილი ამერიკელი კალათბურთელი. იგი ითვლება ერთ-ერთ საუკეთესო მოთამაშედ კალათბურთის ისტორიაში.
თამაშობდა „მილუოკი ბანქსში“ (1969-1975) და „ლოს ანჯელეს ლეიკერსში“ (1975-1989). ნბა-ს 6-გზის ჩემპიონი (1971, 1980, 1982, 1985, 1987, 1988 წწ.). 15-ჯერ შევიდა სეზონის სიმბოლურ ნაკრებში (1971-1974, 1976, 1977, 1980, 1981, 1984, 1986 წწ.), 6-ჯერ გახდა სეზონის საუკეთესო მოთამაშე (1971, 1972, 1974, 1976, 1977, 1980 წწ.). ყველაზე შედეგიანი მოთამაშე სეზონში 1971 და 1972 წწ. (შესაბამისად თითო თამაშში 31.7 და 34.8 ქულას აგროვებდა). ნბა-ს ისტორიაში სულ 38 387 ქულა მოაგროვა.

1971 წელს შეიცვალა სახელი, რამდენიმე წელში ისლამი მიიღო. კარიერა დაასრულა 42 წლის ასაკში.
დიდი ცისფერი ორმო

დიდი ცისფერი ორმო — მსხვილი ცისფერი ორმო, რომელიც განლაგებულია ბელიზის ბარიერული რიფის შემადგენლობაში, ერთ-ერთ პატარა ატოლში. წარმოადგენს მომრგვალო ფორმის კარსტულ ძაბრს, რომლის დიამეტრია 305 მ, სიღრმე 124 მ. მისი წარმოქმნა დაკავშირებულია უკანასკნელ მეოთხეულ გამყინვარებასთან, როდესაც ზღვის წყლის დონე დაბალი იყო, ხოლო წყლის აწევას მოჰყვა სტალაქტიტების გაშიშვლება, რომელთა ანალიზმა უჩვენა, რომ მათი წარმოქმნა დაიწყო 153,000, 66,000, 60,000, და 15,000 წლის წინ. როდესაც დაიწყო მსოფლიო ოკეანის წყლის განმეორებითი დონის აწევა მღვიმეები ისევ დაიტბორა. დიდი ცისფერი ორმო შედის ბელიზის ბარიერული რიფის შემადგენლობაში, რომელიც შეტანილია იუნესკოს მსოფლიო მემკვიდრეობის ძეგლების სიაში.

ორმო ცნობილი გახდა მას შემდეგ, რაც ფრანგმა მკვლევარმა ჟაკ-ივ კუსტომ დიდი ცისფერი ორმო დაივინგის წამყვან ადგილად მოიხსენია. 1971 წელს კუსტო ეწვია ამ ადგილს, რათა მოეხდინა მისი სიღრმის გამოკვლევა. ექსპედიციამ დაადგინა, რომ დიდი ცისფერი ორმო არის ტიპური კირქვული კარსტული წარმონაქმნი, ხოლო წყალქვეშა ნავებით სიღრმეში ჩასვლის შემდეგ ექსპედიციამ აღმოაჩინა მასიური სტალაქტიტები, რომლებიც განლაგებული იყვნენ 5°-ზე, დიდი ცისფერი ორმო არის რეკრეაციული დაივინგის პოპულარული ადგილი. ბევრია ზვიგენი.
კარსტული ძაბრი

კარსტული ძაბრი (აგრეთვე ცნობილი როგორც დოლინა ან წკვარამი) — ბუნებრივი წარმოშობის სხვადასხვა სიდიდისა და ფორმის დახშული ღრმული, რომელიც წარმოადგენს პონორის გაფართოებულ პირს; წარმოიქმნება ძაბრწარმოქმნის სტადიაში, ესე იგი, პონორწარმოქმნის სტადიის შემდეგ, კირქვების, თაბაშირის, ქვამარილის გახსნისა და გამოტუტვის შედეგად.

უფრო ხშირად მომრგვალო ან ოვალური ფორმისაა, შედარებით იშვიათად ძაბრისებრი, ლამბაქისებრი, ჯამისებრი, კონუსისებური ან ცილინდრული. დახურულ კარსტში ძაბრის ზედა ნაწილს, კარსტულ-სუფოზიურ ძაბრი ეწოდება. კარსტული ძაბრის დიამეტრი იცვლება რამდენიმე ათეული მ-იდან ასეულ მ-მდე, ხოლო სიგანე რამდენიმე მ-იდან დაახლოებით 1 კმ-მდე. ჩვეულებრივ, მისი სიღრმე მერყეობს რამდენიმე მ-იდან რამდენიმე ათეულ მ-მდე, ზოგჯერ რამდენიმე ასეულ მ-საც აღწევს.

ძაბრების ფსკერსა და გვერდებზე არსებული შესასვლელი ხშირად მღვიმეებში იხსნება. შერწყმის შედეგად, წარმოქმნის კარსტულ აბაზანებსა და ქვაბულებს. ძაბრი კარსტული ლანდშაფტის ფუნდამენტური სტრუქტურაა. გამოყოფენ ზედაპირული გამოტუტვის, ჩაწოვის და ჩაქცევით გაჩენილ ძაბრებს. ფორმირდება დროდადრო, ან უეცრად და მსოფლიოს მრავალ ადგილშია გამოხატული. ხშირად კარსტულ ძაბრებში წყალია ჩამდგარი, ზოგჯერ ამოვსებულია საყოფაცხოვრებო ნარჩენებით. მრავალი მათგანის ძირზე განვითარებულია პონორი, მცირე ჭა, შახტი ან პირდაპირაა დაკავშირებული მღვიმეებთან. კარსტული ძაბრი როგორც კარსტული ლანდშაფტის ტიპური ელემენტი გვხვდება იქ, სადაც განვითარებულია კირქვებისა ან თაბაშირის ქანები. კლასიკური ძაბრები გვხვდება ხორვატიასა და ბოსნია-ჰერცეგოვინაში. ფართოდაა განვითარებული ხმელთაშუაზღვიურ ქვეყნებში, საბერძნეთში, საფრანგეთში, ესპანეთში; აგრეთვე გერმანიაში, ავსტრიაში, აშშ-ში და სხვა.

ზოგიერთი კარსტული ძაბრი, რომელიც წარმოიქმნა ზღვის დონის დაბალ საფეხურზე პლეისტოცენის განმავლობაში და რომელიც ამჟამად ნახევრადაა წყლით ამოვსებული ცნობილია სენოტის სახელწოდებით. დასავლეთ ევროპაში კარსტულ ძაბრს დოლინებს უწოდებენ. ამ შემთხვევაში, ტერმინი „დოლინა“ ნებისმიერი ფორმის, სიდიდის და გენეზისის კარსტული ძაბრის სლოვაკური სახელწოდებაა.
სეხმეტი

სეხმეტი, სახმეტი (ეგვიპ. „ძლიერი“) — ქალღმერთი ეგვიპტურ მითოლოგიაში, ქვემო ეგვიპტის ქალაქ ლეტოპოლისის ღვთაება, მუდამ ლომის სახით წარმოსახული (ლომისთავიანი). მისი მთავარი საკულტო ცენტრი იყო მემფისი. ფთას და ნეფერტემის გვერდით დგას და შეადგენს მემფისურ სამებას. ავი პრინციპი, ომისა და ჭირის ღვთაება, რომელიც კაცთა ტომის მოსპობას იზრახავს. თებეში მუტის ორეულია, აქვს ტაძარი კარნაკშიც. ძველ სამეფოში მეფის დედად და მფარველად ითვლებოდა.
ვანესა მეი

ვანესა მეი (; დ. 27 ოქტომბერი, 1978) — ბრიტანელი ვირტუოზი მევიოლინე და კომპოზიტორი, რომელიც ძირითადად ცნობილია ვიოლინოს ტექნო-აკუსტიკური შერწყმით, კლასიკური მუსიკის შესრულებით. მისმა ალბომების გაყიდვების მაჩვენებელმა რამდენიმე მილიონს მიაღწია, რამაც ის ერთ-ერთ ყველაზე მდიდარ არტისტად აქცია დიდ ბრიტანეთში 2006 წელს. ის ვანესა ვანაკორნის (მამის გვარი) სახელით მონაწილეობას იღებდა 2014 წლის ზამთრის ოლიმპიადაში ტაილანდის სახელით. საბოლოოდ ის დისკვალიფიცირებული იქნა, ვინაიდან მიიჩნიეს, რომ ლიცენზიის მინიჭებისას შესაძლოა სახეზე ყოფილიყო კორუფციის ელემენტები, თუმცა, მოგვიანებით სპორტის არბიტრაჟის სასამართლომ გადაწყვეტილება გააუქმა მისი დანაშაულის დასამტკიცებლად საქმეში არასაკმარისი სამხილის (რითაც დამტკიცდებოდა რაიმე მანიპულაციები) არსებობის გამო.

ვანესა მეი დაიბადა 1978 წლის 27 ოქტომბერს სინგაპურში, მამამისის — ტაილანდური წარმოშობის და დედამისის — ეროვნებით სინგაპურელი ოჯახში. ვანესა მეი 4 წლის იყო, როდესაც მისი მშობლები ერთმანეთს გაშორდნენ, დედამისი ცოლად გაჰყვა ბრიტანელ ადვოკატს გრემ ნიკოლსონს და ოჯახი საცხოვრებლად დიდ ბრიტანეთში გადავიდა.

ვანესა ქალაქ ლონდონში გაიზარდა, აქვს ბრიტანეთის მოქალაქეობა. ფორტეპიანოზე დაკვრა 3 წლიდან დაიწყო, ხოლო ვიოლინოზე 5 წლიდან უკრავს. 8 წლიდან ლონდონში ესწრებოდა ფრენსის ჰოლანდის სკოლას, 11 წლისას ჩააბარა სამეფო მუსიკის კოლეჯში. 2006 წელს პირველად მოინახულა შვეიცარიის კურორტი ცერმატი. შემდეგ წლებში იგი რეგულარულად სტუმრობდა ამ ადგილს, ხოლო 2009 წელს ცერმატში სახლი იყიდა. 2011 წელს იმყოფებოდა ჩეჩნეთში, სადაც აღინიშნებოდა რამზან კადიროვის დაბადების დღე. მეიმ შეასრულა წელიწადის დრონის ერთ-ერთი ნაწყვეტი, რისთვისაც გავრცელებული ინფორმაციით გადაეცა 500,000 დოლარი. ვანესა მეი იყო 2014 წლის სოჭის ზამთრის ოლიმპიადის მონაწილე თხილამურებით რბოლაში.
საქარის მევენახეობის საცდელი სადგური

ვლადიმირ სტაროსელსკის სახელობის საქარის მევენახეობის საცდელი სადგური — დაარსდა 1890 წელს, როგორც ამერიკული ვაზის სადედე ვლადიმირ სტაროსელსკის მიერ. 1901 წელს ეწოდა საქარის მევენახეობის საცდელი სადგური. ჰქონდა განყოფილებები: მევენახეობის, აგროტექნიკისა და ვაზის სელექციის, ნიადაგთმცოდნეობის, აგროქიმიურის, მეხილეობის, მცენარეთა დაცვისა და ღვინის ტექნოლოგიის სექტორები. მექანიზაციის ჯგუფი. კვლევითი მუშაობის ძირითადი მიმართულებაა იმერეთის პირობებში სხვადასხვა სამეურნეო დანიშნულების ვაზის პექსპექტიული ჯიშებისა და ჰიბრიდების გამოყვანა და გამოვლენა. ვენახის გაშენებისა და მოვლის ტექნოლოგიური დამუშავება და სრულყოფა. ჰქონდა 3 საყრდენი პუნქტი (ჩოხატაურის, ცხაკაიას (ამჟამად სენაკი), ამბროლაურის), 3 ექსპერიმენტული ბაზა, ბიბლიოთეკა. გამოსცემდა „შრომებს“.
შვედეთის რეგიონები

შვედეთის რეგიონები — შედგება სამი ტრადიციული ნაწილისაგან, პრინციპში ეს არის შვედეთის პროვინციების სამი ჯგუფი. რეგიონებს ახლა არ გააჩნიათ რაიმე ადმინისტრაციული მნიშვნელობა, თუმცა იცავენ კულტურულ და ისტორიულ მნიშვნელობას. ყველაზე ხშირად მათ უწოდებენ «», რაც უბრალოდ ნიშნავს «ქვეყნის ნაწილს».

რეგიონები
გეტლანდი — სამხრეთ რეგიონი, ყველაზე მჭიდროდ დასახლებული რეგიონი, რომელიც შედგება 10 პროვინციისაგან.
სვეალანდი — ცენტრალური რეგიონი, უწოდეს ისტორიული შვედეთის (| )-ის აღსანიშნავად. ყველაზე პატარა რეგიონი, შედგება 6 პროვინციისაგან.
ნორლანდი — ჩრდილოეთის რეგიონი, მოიცავს შვედეთის ტერიტორიის 60 %-ს. შედგება 9 პროვინციისაგან.

ისტორიული რეგიონები
შვედეთი ისტორიულად დაყოფილია 4 რეგიონად: გეტლანდი, ვეალანდი, ნორლანდი, ესტერლანდი.

ესტერლანდი — ეს არის სამხრეთ ფინეთის ძველი სახელწოდება. ძველ ისტორიულ დროს რეგიონი დასახლებული იყო სხვადასხვა ტომებით თავიანთი მეფეებით (როგორებიცაა კვენები). ტერმინი მოძველდა უკვე 15 საუკუნეში და პრაქტიკულად ახლა არც არის ცნობილი შვედეთში. უმრავლეს ლექიკონებში «» ნიშნავს უბრალოდ აღმოსავლეთს.

ნორლანდი — ეს არის ბოტნის ყურის ორივე მხარის ჩრდილოეთით არსებული მიწების სახელწოდება.

ძველ ისტორიულ დროს შვედეთი მნიშვნელოვანწილად შემოზღუდული იყო ძირითადად სვეალანდით და და ნორლანდის სამხრეთ ნაწილით, ამ დროს გეტლანდი მოიხსენიება ლეგენდებში როგორც სამეფო-მოწინააღმდეგე, რომელთანაც ყოველთვის მიმდინარეობდა შვედურ-გოტური ომები (|- ), მოხსენიებულია ანგლოსაქსონურ ეპიკურ საგაში ბეოვულფის შესახებ. ბოლოს და ბოლოს ორივე ქვეყანა გაერთიანდა ერთი ტახტის ქვეშ რაღაც პერიოდის განმავლობაში 550—1200 წლებს შორის (ზუსტი თარიღი დისკუსიის საგანია).
ინტეგრირებული საბიბლიოთეკო სისტემა

ინტეგრირებული საბიბლიოთეკო სისტემა (ისს) — გაერთიანებული მართვის სისტემა, რომელიც მოიცავს რამდენიმე მოდულს, რათა შეასრულოს სხვადასხვა ფუნქციები. იგი მეტია ვიდრე უბრალოდ ელექტრონული კატალოგი . მისი მიზანია ხუთი ან ექვსი დამოუკიდებელი მონაცემთა ბაზის ინტეგრირება ერთ მთლიანობად. მისი სასუკეთესო დადებითი მხარეები არის : ინფორმაციის გაცვალა სხვადასხვა მოდულებს შორის, მონაცემთა დუბლირების შემცირება. ისს–ს შეიძლება ჰქონდეს კატალოგიზაციის, ცირკულაციის, ციფრული მასალის მართვის, ფონდების მენეჯმენტის, ბიბლიოთეკათაშორისი აბონემენტის, ოპაკ–ის და სისტემური მართვის მოდულები.
ელიას კოტეასი

ელიას კოტეასი ( დ. 11 მარტი, 1961) — კანადელი მსახიობი. წარმოშობით ბერძენი. განსაკუთრებით ცნობილია კინოში შესრულებული როლებით: „წინასწარმეტყველება“, „დაცემული ანგელოზი“ და „კუ ნინძები“.

ბიოგრაფია
დაიბადა ქალაქ მონრეალში (კვებეკი, კანადა), მამამისის კანადის ეროვნული რკინიგზის მექანიკოსის და დედამისის ქალის ქუდების მკერავის ოჯახში. კოტეასი სწავლობდა ვანიერის კოლეჯში, რომელიც დაამთავრა 1983 წელს. სწავლის პერიოდში, კერძოდ 1981 წელს, კოტეასი ესწრებოდა ამერიკის აკადემიური ხელოვნების დრამატულ სამსახიობო სკოლას. ელენ ბერსტინისა და პიტერ მასტერსონის ხელმძღვანელობით დაეუფლა სამსახიობო ხელოვნებას.

იგი სამჯერ (1989, 1994 და 2002 წლებში) იყო ნომინირებული ჯინის კინოპრემიაზე. 2009 წელს შესრულებული როლისთვის „ბენჯამინ ბატონის უცნაური ისტორია“ მიენიჭა კინომსახიობთა გილდიის ჯილდო. სხვადასხვა დროს თანამშრომლობდა ცნობილ კინორეჟისორებთან: ფრენსის ფორდ კოპოლასთან, ტერენს მალიკთან, მარტინ სკორსეზესთან, დევიდ ფინჩერთან და სხვებთან.

ფილმოგრაფია
ელიზაბეთ ჰერლი

ელიზაბეთ ჯეინ ჰერლი ( დ. 10 ივნისი, 1965) — ინგლისელი მოდელი და მსახიობი.

ელიზაბეთ ჯეინ ჰერლი დაიბადა ქალაქ ბესინგსტოკში, დედამისის, სკოლის მასწავლებლის ჰყავს უფროსი და კეიტი, და უმცროსი ძმა მაიკლ ჯეიმზ ჰერლი. ახალგაზრდა წლებში მოცეკვავის სურვილით გატაცებული, სწავლობდა ბალეტს, მოგვიანებით კი დაეუფლა ცეკვას. 1995 წელს ჰერლი იყო ამერიკული კომპანიის „ “-ის მოდელი. სამჯერ აღმოჩნდა ჟურნალ „ვოგის“ გარეკანზე.

კინოში ელიზაბეთ ჰერლის დებიუტი შედგა 1987 წელს ფილმში „არია“.
2002 წლის 4 აპრილს ჰერლის სტივ ბინგისგან შვილი შეეძინა, თუმცა ბინგი მამობას უარყოფდა და აღნიშნავდა, რომ მასსა და
ჰერლის შორის საამისოდ ურთიერთობა მეტად ხანმოკლე იყო. დნმ-ის ხარჯზე გამოვლინდა, რომ ბავშვის მამა არის სტივ ბინგი. 2002 წლიდან ჰერლი ურთიერთობაში იმყოფებოდა არუნ ნაიართან. 2007 წლის 2 მარტს წყვილი დაქორწინდა, თუმცა ოთხი წლის შემდეგ 2011 წლის 15 ივნისს ერთმანეთს დაშორდნენ. ჰერლი ურთიერთობაში იმყოფებოდა აგრეთვე ავსტრალიელ სპორტსმენთან შეინ უარნისთან.

ფილმოგრაფია
მოდიბო კეიტა

მოდიბო კეიტა (; დ. 4 ივნისი, 1915, ბამაკო — გ. 16 მაისი, 1977, ბამაკო) — მალელი და ფრანგი პოლიტიკური მოღვაწე. მალის ეროვნულ-განმათავისუფლებელი მოძრაობის ლიდერი. პირველი პრეზიდენტი 1960-1968 წწ. აფრიკული სოციალიზმის ერთ-ერთი თეორეტიკოსი.

დაამხეს სახელმწიფო გადატრიალების შედეგად. გარდაიცვალა პატიმრობაში.
საქაროწვერი

საქაროწვერი — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე თუშეთის ალაზნის მარჯვენა შენაკადის — ორწყლის ზემოთში. სიმაღლე ზღვის დონიდან 2977 მ. აგებულია იურული თიხაფიქლებით. აქვს კონუსის ფორმა. შემოსილია სუბალპური და ალპური მცენარეულობით.
საქერია

საქერია — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მთიულეთ-ფშავის კავკასიონის მთავარი ქედის სამხრეთ კალთაზე, მდინარე ხევსურეთის არაგვის მარჯვენა შენაკადის — ქმოსტურის სათავეში. სიმაღლე ზღვის დონიდან 2962 მ. საქერია აგებულია იურული თიხაფიქლებით. მთის კალთები ციცაბოა, დანაწევრებული, შემოსილია სუბალპური და ალპური მდელოებით.
საქვრივო

საქვრივო — ქვრივი გლეხი ქალის გათხოვებისას მისი ბატონის სასარგებლოდ სასიძოსათვის დაკისრებული გადასახადი გვიანდელ ფეოდალურ საქართველოში. საქვრივო ვახტანგ -ის სამართლითა და დასტურლამალით წესრიგდებოდა. სამეფო სოფლებში საქვრივოს ძირითადი ნაწილი მეფისა იყო, ხოლო ნაწილი — მოურავის, ნაცვლისა და მამასახლისის. საქვრივოს ჩვეულებრივ შეადგენდა 1 ხარი ან ძროხა, რასაც 5 აბაზიც ემატებოდა. საუკუნის ნახევარში და საუკუნეში საქვრივომ ფულადი გადასახადის ხასიათი მიიღო და მისი რაოდენობა 5-იდან 50 მანეთამდე მერყეობდა.